ตอนแรกเป็นผื่นวันต่อๆมาผิวก็เริ่มแห้งเกือบทั้งตัวพอเวลาเกาก็มีสะเก็ดเป็นวงกลมบ้างเล็กๆโดยเฉพาะตรงแขนกับหน้าท้อง อก แล้วพอวันต่อมาอีกก็รู้สึกมีอะไรยุบยิบเจ็บๆในตัวพอรู้สึกก็คันตลอด นี่เกี่ยวข้องอะไรกันหรือเปล่าคะพอจะเกิดสาเหตุอะไร แล้วพอมีวิธีแก้อะไรไหมคะ
สวัสดีค่ะ อาการผิวแห้งเกือบทั้งตัว มีสะเก็ดเป็นวงกลม ดังกล่าวมา อาจจะมีสาเหตุมาจาก ผื่นผิวหนังอักเสบจากภูมิแพ้ การแพ้สัมผัสสารที่แพ้ สะเก็ดเงิน (แต่มักจะไม่ได้คันเป็นหลัก) การติดเชื้อราที่ผิวหนังเช่นการติดเชื้อกลุ่มกลาก หรือเป็นผิวที่แห้งจากการขาดน้ำหรือขาดการบำรุงในเบื้องต้นนั้น ควรบรรเทาอาการด้วยการทาครีมบำรุงให้ความชุ่มชื้นให้เพียงพอ วันละ 2 ครั้งต่อวัน ถ้าตรงไหนที่แห้งมาก อาจใช้กลุ่มวาสลีนทาได้ ร่วมกับรับประทานยาแก้คันยาแก้แพ้ ไม่อาบน้ำอุ่น หลีกเลี่ยงปัจจัยกระตุ้นหรือผลิตภัณฑ์ใดๆที่กระตุ้นให้มีอาการได้ ซึ่งถ้าเป็นกลุ่มผื่นแพ้ผิวหนัง อาการอาจจะเป็นๆหายๆได้ อาจมีช่วงที่ดี ช่วงที่กำเริบควรไปพบแพทย์ถ้าอาการเป็นมากขึ้นเรื่อยๆ คันมากขึ้นไม่ทุเลา หรือมีผื่นที่เป็นสะเก็ดที่ลุกลามมาก ซึ่งอาจเป็นภาวะที่ผิวหนังอักเสบหรือติดเชื้อที่รุนแรงที่ควรได้รับการตรวจรักษาอย่างเหมาะสมต่อไป